Etter at maten er tygget, dytter tungen maten bakover til svelget. Dette setter i gang en svelgerespons, hvor mange muskler samarbeider om å presse maten ned i spiserøret. Tidligere kalte man det svelgerefleks, men det har man i senere år gått bort fra siden det ikke er noe spesifikt punkt man kan trykke på som automatisk setter i gang svelging (alâ sparkerefleksen som oppstår av trykk på et punkt ved kneet). Derfor kaller man det i dag en svelgerespons. Åpningen opp til nesehulen blir stengt, og strupelokket legger seg over luftrøret. Fra spiserøreret transporteres maten videre til magesekken.